[{"text_idx": "#000003", "text": "hyrwyddo a dathlu cerddoriaeth Cymru"}, {"text_idx": "#000004", "text": "promoting and celebrating the music of Wales"}, {"text_idx": "#000014", "text": "Ar draws y tri llwybr datblygu artistiaid yn CoDI 2023/24, mae ein 16 cre\u0308wr cerddoriaeth bellach wedi\u2019u dewis o blith nifer enfawr o ymgeision. Rydyn ni wedi gwerthfawrogi bob un a gawsom a hoffem ddiolch i bawb a gyflwynodd cais, yn ogystal a\u0302 llongyfarch yr artistiaid a ddewiswyd ar eu llwyddiant."}, {"text_idx": "#000016", "text": "Stiwdio Cyfansoddwyr \u2013 mae chwe artist wedi eu dewis ar gyfer hyn, sef llwybr ar gyfer cyfansoddwyr sydd ar ddechrau eu gyrfa i roi\u2019r cyfle a\u2019r gefnogaeth iddynt ysgrifennu darn 5 munud ar gyfer ensemble o 12 perfformiwr o dan arweinydd. Caiff ei gynnal mewn partneriaeth ag UPROAR \u2013 sef ensemble newydd cyfoes Cymru, cyfarwyddwr artistig Michael Rafferty \u2013 a\u2019r mentoriaid cyfansoddi Lynne Plowman a Richard Baker. Ac mae wedi\u2019i wneud yn bosibl trwy gyllideb oddi wrth Jerwood Developing Artists Fund, Cyngor Celfyddydau Cymru, Sefydliad PRS, Sefydliad RVW, Ymddiriedolaeth Celfyddydau Fenton, Ymddiriedolaeth Elusennol Garrick, a'r Ymddiriedolaeth Leche."}, {"text_idx": "#000019", "text": "Mae\u2019r pedwar artist nesaf wedi eu dewis ar gyfer BW\u0302M! sef llwybr ar gyfer artistiaid ar ddechrau eu gyrfa iddynt greu cerddoriaeth a sain awyr agored sy\u2019n ymateb i thema\u0302u\u2019r argyfwng hinsawdd. Mae\u2019n bartneriaeth gydag Oxford Contemporary Music ac Articulture a bydd yn cefnogi artistiaid i ddatblygu sgiliau ymarferol a chreadigol ac i ddysgu am ymgorffori gwaith sy\u2019n ymateb i\u2019r hinsawdd wrth weithio. Mae hyn oll yn bosibl oherwydd cefnogaeth Jerwood Arts, Cyngor Celfyddydau Cymru a Sefydliad PRS."}, {"text_idx": "#000021", "text": "Ac yn drydydd, Peblo Pengwin ydy llwybr sy\u2019n arbennig ar gyfer pobl niwrowahanol sy\u2019n creu cerddoriaeth o unrhyw genre \u2013 mewn partneriaeth ag Aubergine Cafe\u0301, a dan arweiniad y ddeuawd sain Ardal Bicnic (Heledd C Evans & Rosey Brown) a\u2019r cynhyrchydd creadigol Jake Griffiths. Ar gyfer y prosiect yma, dewison ni chwe chre\u0308wr cerddoriaeth ar ddechrau eu gyrfa a fyddant, mewn cyfres o weithdai, yn archwilio technegau a dulliau, gan arwain at ddigwyddiad rhannu/recordio terfynol. Diolch i Gyngor Celfyddydau Cymru a'r Sefydliad PRS am ei gyllideb hael ar gyfer y llwybr yma."}]